CELEX: 32022R0502
Language: da
Date: 2022-03-29 00:00:00
Title: Kommissionens gennemførelsesforordning (EU) 2022/502 af 29. marts 2022 om ændring af gennemførelsesforordning (EU) nr. 1321/2013 for så vidt angår navnet på indehaveren af godkendelsen af røgaromaprimærproduktet »Scansmoke PB 1110« (EØS-relevant tekst)

30.3.2022   
               
               
                  DA
               
               
                  Den Europæiske Unions Tidende
               
               
                  L 102/6
               
            
         KOMMISSIONENS GENNEMFØRELSESFORORDNING (EU) 2022/502
         af 29. marts 2022
         om ændring af gennemførelsesforordning (EU) nr. 1321/2013 for så vidt angår navnet på indehaveren af godkendelsen af røgaromaprimærproduktet »Scansmoke PB 1110«
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 2065/2003 af 10. november 2003 om røgaromaer, som anvendes eller er bestemt til anvendelse i eller på fødevarer (1), særlig artikel 11, og
         ud fra følgende betragtninger:
         
                     (1)
                  
                  
                     Den 1. oktober 2021 indgav Azelis Denmark A/S (»ansøgeren«) en ansøgning i henhold til artikel 11, stk. 1, i forordning (EF) nr. 2065/2003 om en ændring af navnet på indehaveren af godkendelsen af røgaromaprimærproduktet »Scansmoke PB 1110«, jf. Kommissionens gennemførelsesforordning (EU) nr. 1321/2013 (2).
                  
               
                     (2)
                  
                  
                     I ansøgningen anførte ansøgeren, at godkendelsen af røgaromaprimærproduktet »Scansmoke PB 1110« skulle overføres til proFagus GmbH. Til støtte for sin påstand fremlagde ansøgeren den overførselsaftale, der var indgået mellem ansøgeren og proFagus GmbH vedrørende røgaromaprimærproduktet »Scansmoke PB 1110«.
                  
               
                     (3)
                  
                  
                     Den foreslåede ændring af indehaveren af godkendelsen er af rent administrativ art og indebærer derfor ikke en ny vurdering af de pågældende produkter.
                  
               
                     (4)
                  
                  
                     Gennemførelsesforordning (EU) nr. 1321/2013 bør derfor ændres.
                  
               
                     (5)
                  
                  
                     For at sikre en gnidningsløs overgang bør røgaromaprimærproduktet »Scansmoke PB 1110« samt røgaromaer afledt heraf og fødevarer, der indeholder dem, som er i overensstemmelse med de regler, der var gældende før datoen for denne forordnings ikrafttræden, fortsat kunne markedsføres og anvendes, indtil de eksisterende lagre er opbrugt.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) nr. 1321/2013
            I tabellen i bilaget til gennemførelsesforordning (EU) nr. 1321/2013 ændres oplysningerne om røgaromaprimærproduktet »Scansmoke PB 1110« således:
            
                        1)
                     
                     
                        I tredje række, »Navn på indehaveren af godkendelsen«, ændres »Azelis Denmark A/S« til »proFagus GmbH«.
                     
                  
                        2)
                     
                     
                        I fjerde række, »Adresse på indehaveren af godkendelsen« ændre »Lundtoftegaardsvej 95, 2800 Lyngby, DANMARK« til »Uslarer Str. 30, 37194 Bodenfelde, TYSKLAND«.
                     
                  
         
            Artikel 2
            Overgangsforanstaltninger
            Det røgaromagivende primærprodukt »Scansmoke PB 1110«, jf. bilaget til gennemførelsesforordning (EU) nr. 1321/2013, samt røgaromaer afledt heraf og fødevarer, der indeholder det røgaromagivende primærprodukt eller røgaromaer afledt heraf, som er fremstillet og mærket før den 19. april 2022 i overensstemmelse med de regler, der var gældende før den 19. april 2022, kan fortsat markedsføres og anvendes, indtil de eksisterende lagre er opbrugt.
         
         
            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. marts 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 26.11.2003, s. 1.
         
            (2)  Kommissionens gennemførelsesforordning (EU) nr. 1321/2013 af 10. december 2013 om EU-listen over godkendte røgaromaprimærprodukter til anvendelse uden videre forarbejdning i eller på fødevarer og/eller til fremstilling af afledte røgaromaer (EUT L 333 af 12.12.2013, s. 54).